ถ้าเราต้องการจะทำฟัน จัดฟัน รักษาฟัน ควรจะไปที่คลินิกไหนดี เราสามารถหาทางอินเตอร์เน็ตก็ได้นะครับผม ดูตามพวกเว็บบงเว็บบอร์ดต่าง ๆ นะครับว่า มีการสนทนาคุยกันเนี่ย เขาแนะนำที่ไหนบ้างนะครับ แต่ละที่ ที่เขาแนะนำนั่นแหละ ผมคิดว่าดีมาก ๆ เลยนะครับ แต่ถ้าจะให้ผมแนะนำนะครับ ผมแนะนำให้รักษากับทางโรงพยาบาลนะครับ เพราะว่าที่โรงพยาบาลเนี่ย เราสามารถใช้สิทธิ์ต่าง ๆ ที่เรามีได้นะครับ เช่น บัตรประกันสังคม บัตรทอง บัตรรักษาฟรี ที่เราขึ้นทะเบียนกับทางรัฐบาลนะครับ อย่างผมเนี่ย ผมจะมีบัตรทองนะครับ บัตรทองใช้ในการรักษาฟรีนะครับ โรคที่รักษาได้ก็เป็นโรคทั่วไป รวมทั้งโรคฟันด้วยนะครับ ในเชียงใหม่โรงพยาบาลที่ขึ้นชื่อเรื่องการรักษาฟัน ก็คงจะเป็นโรงพยาบาลสวนดอกนะครับ เขาจะมี เอ่อ..กลุ่มนักศึกษาที่กำลังเรียนทันตแพทย์อยู่นะครับ เขาจะมาฝึก..ฝึกหัดรักษานะครับ จะมาเป็นกลุ่มสักสิบกว่าคนนะครับ แล้วก็มาดูอาจารย์หมอรักษา ซึ่งเราจะกลายเป็นคนไข้ทดลองนะครับให้เขารักษา ดังนั้นราคาจะถูก แต่ก็มีคนถามผมว่า เราจะไว้ใจนักศึกษาฝึกหัดได้เหรอ ผมคิดว่านักศึกษาเนี่ย มีข้อดีอย่างหนึ่งนะครับ เขาจะระมัดระวังในการรักษาฟันเรามาก ๆ เพราะว่าเขาเนี่ยยังไม่ชำนาญเท่าไหร่ แต่ว่าเขามีอาจารย์คอยชี้แนะว่า ควรจะทำยังไง..ยังไง..ยังไง ดังนั้นเขาจะพยายามทำให้ไม่เกิดความผิดพลาดมากที่สุดนะครับ แต่ถ้าเกิดเป็นหมอที่เขาทำมาบ่อย ๆ แล้วเนี่ย เขาอาจจะแบบสะเพร่า ทำไม่ระมัดระวังนะครับ อาจจะพลาดได้ แต่ว่านักศึกษาที่มาฝึกเนี่ย ส่วนใหญ่จะเป็นนักศึกษาที่เรียนใกล้จบแล้ว สามารถจะเป็นหมอได้แล้วนะครับ ดังนั้นฝีมือก็คงจะพอสมควรนะครับ แต่ว่ายังขาดประสบการณ์เฉย ๆ ถ้าเราตัดสินใจที่จะไปรักษากับทางโรงพยาบาลที่ผมแนะนำนะครับ เขาจะมีให้เราจองคิวล่วงหน้านะครับ ซึ่งมีคนไปจองคิวกันเยอะมาก ๆ จนบางครั้งเนี่ย เราจะต้องจองกันเป็นปีเลยนะครับ เช่น ผมอยากจะดัดฟันอย่างเงี้ย ผมจะต้องจองคิวปีนี้ แล้วไปรักษาปีหน้า ซึ่งรอกันนานมาก ๆ เลยนะครับ แต่ว่าคนให้การยอมรับที่จะไปทำกับโรงพยาบาลนี้นะครับ แต่ถ้าเกิดเราอยากรักษากับ ทางคลินิกนะครับ เราอาจจะต้องเสียเงินแพงกว่าทางโรงพยาบาลนะครับ เพราะว่าคลินิกเป็นของเอกชนนะครับ แต่ว่าโรงพยาบาลเป็นของรัฐ มันจะมีคลินิกอยู่ที่หนึ่งนะครับ แถว ๆ ถนนห้วยแก้ว เป็นหมอที่จบมาจากต่างประเทศ และก็รักษาฟันมากว่ายี่สิบปีแล้วนะครับ มีชาวต่างชาติไปรักษาที่นั่นเยอะมาก ๆ นะครับ เพราะว่าสำหรับชาวต่างชาติแล้ว ราคาถือว่าถูกนะครับ แต่ว่าคนไทยถือว่าแพงพอสมควรนะครับ แต่ว่าก็มีคนไปรักษากันเยอะนะครับ เพราะว่าฝีมือเขาดีมาก ๆ ในเมืองไทยเนี่ย มีคลินิกดัง ๆ อยู่เยอะแยะมากมายนะครับ ที่ผมพูดไปเมื่อกี้ คือเฉพาะเชียงใหม่นะครับ แต่ถ้ารวม ๆ ทั้งประเทศแล้ว ผมว่ายังมีอีกหลายแห่งที่มีคุณภาพมาก ๆ เลยนะครับ ซึ่งเป็นที่ยอมรับของชาวต่างชาติด้วย เพราะว่ามีชาวต่างชาติบินมารักษาที่เมืองไทยกันเยอะมาก เพราะว่าชื่อเสียงและก็คุณภาพที่สะสมมานาน อีกทั้งชาวต่างชาติจะรู้สึกว่ามันถูกกว่ารักษากับที่ประเทศตัวเองนะครับ เพราะว่าค่าเงินต่าง ๆ มันต่างกันมาก ทุกวันนี้ถ้าใครมีปัญหาโรคฟัน ต้องการจะทำฟัน จัดฟันให้สวยนะครับ เราสามารถไปทำได้ แต่ว่าจะต้องใช้เงินพอสมควรนะครับ แต่ถ้าเกิดเราอยากรักษาที่ถูก ๆ นะครับ ก็ควรจะไปโรงพยาบาล แต่ถ้าเกิดเราเจอคลินิกที่รักษาฟันถูกกว่าราคามาตรฐานนะครับ ผมแนะนำว่าอย่าไปทำนะครับ เพราะว่าเครื่องไม้เครื่องมือที่เขาใช้ หรือว่าอุปกรณ์ต่าง ๆ ในการรักษา อาจจะเป็นของถูก ๆ นะครับ ซึ่งอาจจะทำให้ฟันของเราเกิดปัญหาได้ในอนาคตนะครับ และถ้าเกิดมันเกิดปัญหาขึ้นมาจริง ๆ เราก็อาจจะไม่สามารถไปเอาผิดกับคลินิกได้นะครับ เพราะว่าเขาอาจจะปิดตัวหนีไปเลยก็ได้นะ ถ้าเกิดเขารู้ว่าคนไข้มีปัญหาภายหลังแล้วกลัวจะโดนฟ้อง มันเคยมีข่าวในหนังสือพิมพ์นะครับ ที่มีหมอเถื่อนไม่ได้มีใบรับรองแพทย์ มาเปิดคลินิกแล้วก็ตั้งราคาถูก ๆ อย่างเงี้ยแหละ แล้วพอคนไปรักษาอย่างเงี้ย เห็นว่ามันถูกไง เข้าไปรักษาปุ๊บ เกิดปัญหาทีหลัง ฟันเสีย ไม่สามารถเคลมกับประกันได้นะครับ เพราะว่าคลินิกเป็นคลินิกเถื่อนอย่างเงี้ย แล้วพอเราจะฟ้องร้องก็ปิดหนีหายหมดเลยนะครับ ดังนั้นเราต้องเลือกดูพอสมควรนะครับ ผมจึงแนะนำให้เราตรวจสอบจากอินเตอร์เน็ตนะครับ ว่าที่ไหนมีชื่อเสียง แล้วคนแนะนำให้ไปที่ไหนกันบ้าง หรือไม่ก็ลองสอบถามจากคนที่มีประสบการณ์นะครับ ที่เขาเคยรักษาฟันมา ว่าเขารักษาที่ไหน และที่ไหนดีนะครับ เขาอาจจะให้คำแนะนำเราได้